
Na temelju članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15. i 37/21.), članka 46. Statuta Općine Hlebine ("Službeni glasnik Koprivničko-križevačke županije" broj 10/09., 5/13., 3/18., 6/20. i 3/21.) i članka 18. Pravilnika o financiranju programa i projekata udruga koje su od interesa za Općinu Hlebine ("Službeni glasnik Koprivničko-križevačke županije" broj 4/16.) općinska načelnica Općine Hlebine objavljuje
J A V N I  N A T J E Č A J
ZA DODJELU SREDSTAVA PUTEM POKROVITELJSTVA – (SU)FINANCIRANJE MANIFESTACIJA I DRUGIH DOGAĐANJA OD INTERESA ZA OPĆINU HLEBINE U 2026. GODINI
I.
U Proračunu Općine Hlebine za 2026. godinu planirana su sredstva namijenjena za (su)financiranje pokroviteljstava, manifestacija i događanja udrugama i drugim neprofitnim organizacijama tijekom 2026. godine. 

II.
Udruga ili druga neprofitna organizacija može podnijeti prijavu za dodjelu sredstava putem pokroviteljstva za obilježavanje obljetnice udruge ili društva, odnosno za kulturne, znanstvene, sportske, odgojno-obrazovne, humanitarne, vjerske, zdravstvene, socijalne, ekološke i druge manifestacije i događanja koja su lokalnog karaktera.

Prijave za gore navedena događanja se mogu poslati za manifestacije i događanja koja će se provoditi tijekom 2026. godine.

III.
Kriteriji za odabir, odnosno dodjelu sredstava putem pokroviteljstva, koji u zahtjevu moraju biti obrazloženi, su sljedeći:

· usmjerenost manifestacije/događanja na neposrednu društvenu korist i stvarnim potrebama u zajednici u kojoj se provodi,

· jasno definiran i realno dostižan cilj manifestacije/događanja,

· jasno definirani korisnici manifestacije/događanja,
· jasno određena vremenska dinamika i mjesto provedbe manifestacije/događanja,

· realan odnos troškova i planiranih aktivnosti manifestacije/događanja, 

· kadrovska sposobnost prijavitelja za provedbu manifestacije/događanja,

· osigurano sufinanciranje manifestacije/događanja iz drugih izvora,
· iznos koji se putem pokroviteljstva (su)financira.

IV.
Ukupna vrijednost ovog Javnog natječaja iznosi 1.200,00 € 
Najmanji iznos financijskih sredstava koji se može prijaviti i ugovoriti po pojedinom programu/projektu iznosi 200,00 €, a najveći iznos po pojedinom programu/projektu iznosi 1.200,00 €. 

Svaka udruga u okviru ovog javnog natječaja može prijaviti i ugovoriti provedbu najviše 1 (jednog) programa/projekta koji će se provoditi tijekom 2026. godine. 

V.
 
Prijavu na javni natječaj mogu podnijeti Prijavitelji koji su upisani u Registar udruga odnosno drugi odgovarajući registar i u Registar neprofitnih organizacija te koji su uredno ispunili obveze iz prethodno sklopljenih ugovora o (su)financiranju iz proračuna Općine Hlebine i drugih javnih izvora (što se dokazuje odgovarajućom izjavom potpisanom od strane osobe ovlaštene za zastupanje Prijavitelja).
  VI.
Prijave se podnose na posebnim obrascima:

· Opisni obrazac prijave manifestacije/događanja - Obrazac 1, 
· Obrazac proračuna manifestacije/događanja – Obrazac 2,
koji se mogu preuzeti na mrežnim stranicama Općine Hlebine (www.hlebine.hr).

Uz navedene obrasce potrebno je priložiti i ostalu obaveznu dokumentaciju navedenu u Uputama za prijavitelje koje čine sastavni dio ovog javnog natječaja.

VII.
S korisnicima kojima će biti odobrena financijska sredstva, Općina Hlebine će sklopiti Ugovor o dodjeli sredstava putem pokroviteljstva.

VIII.
Rok za podnošenje prijava, neovisno kojim putem se one dostavljaju (poštom ili osobno) u pisarnicu Općine Hlebine, istječe 13. veljače 2026. godine u 12:00 sati.
Provjeru formalnih uvjeta pristiglih prijava će  izvršiti Povjerenstvo za otvaranje prijava koje imenuje općinska načelnica Općine Hlebine.

Procjenu pristiglih prijava će, u skladu s kriterijima ovog javnog natječaja, izvršiti Povjerenstvo za ocjenjivanje koje imenuje općinska načelnica Općine Hlebine.

IX.
Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

X.
Prijave se šalju poštom ili neposredno predaju pisarnici Općine Hlebine, na slijedeću adresu:
OPĆINA HLEBINE
Trg Ivana Generalića 1

48323 HLEBINE
s naznakom 
„PRIJAVA NA JAVNI NATJEČAJ ZA DODJELU SREDSTAVA PUTEM POKROVITELJSTVA – (SU)FINANCIRANJE MANIFESTACIJA I DRUGIH DOGAĐANJA OD INTERESA 

ZA OPĆINU HLEBINE U 2026. GODINI  – NE OTVARATI -“
XI.
Sva pitanja vezana uz ovaj javni natječaj mogu se postaviti elektroničkim putem, slanjem upita na adresu elektronske pošte: opcinahlebine@gmail.com  ili na tel. 048/836-139.

KLASA: 007-02/26-01/01
URBROJ: 2137-7-26-1

Hlebine, 12. siječnja 2026.
             OPĆINSKA NAČELNICA:

                                                                                                                                   Božica Trnski

